ДАРХАН-УУЛ АЙМГИЙН НУТАГТ ОЛБОРЛОХ ҮЙЛДВЭРЛЭЛИЙН ИЛ ТОД

БАЙДЛЫН САНААЧЛАГЫГ ХЭРЭГЖҮҮЛЭХ 2022 ОНЫ ҮЙЛ АЖИЛЛАГААНЫ ТӨЛӨВЛӨГӨӨНИЙ ХЭРЭГЖИЛТ

2023.04.11 Дархан-Уул аймаг

|  |  |  |  |  |
| --- | --- | --- | --- | --- |
| № | Үйл ажиллагаа | Хэрэгжүүлэх хугацаа | Хэрэгжилт  | Хувь |
| ***1.Зохион байгуулалтын ажлын хүрээнд*** |  |
| 1 | Дэд зөвлөлийн хурлыг зохион байгуулах.  | II, IV улиралд |  Олборлох үйлдвэрлэлийн ил тод байдлын санаачилгыг хэрэгжүүлэх ажлын Дэд зөвлөлийн хурлыг 2 удаа зохион байгууллаа  | 100% |
| 2 | Тусгай зөвшөөрөл эзэмшигчдийн судалгааг гаргах, мэдээллийг дэд зөвлөлийн гишүүд, сумдад хүргүүлэх. | II, IV улиралд |  Түгээмэл тархацтай ашигт малтмалын тухай хуулийн хэрэгжилтийг хангуулж 2022 онд 2 аж ахуйн нэгжид ашигт малтмалын хайгуулын тусгай зөвшөөрлийг олгож, Дархан, Хонгор сумын Засаг дарга нарт болон холбогдох мэргэжлийн байгууллагуудад албан ёсоор хүргүүлж, газрын мэдээллийн санд оруулсан.  | 100% |
| 3 | Орон нутагт хүлээн авсан татвар, төлбөр, хандив, дэмжлэгийн мэдээ тайлан ОҮИТБС-ын сүлжээгээр гаргах, аймгийн цахим хуудас дээр байршуулах. | 4 сарын 15-ны өдрийн дотор |  Засгийн Газрын 2016 оны 179 тогтоол, Ашигт малтмалын тухай хуулийн 42.1 дэхь заалтын дагуу уул уурхайн чиглэлээр үйл ажиллагаа явуулж буй 4 аж ахуйн нэгжтэй нийгмийн хариуцлагын хүрээнд хамтран ажиллахаар байгуулсан гэрээг /Darkhan.gov.mn/ цахим санд байршуулж гэрээний ил тод байдлыг хангуулж ажилласан.  | 100% |
| 4 | Аймгийн нутаг дэвсгэрт ашигт малтмалын ашиглалт, хайгуулын тусгай зөвшөөрөл эзэмшигчдийн судалгаа бүртгэлийг шинэчлэж мэдээллийн санг үүсгэх. | II улиралд |  Аймгийн нутаг дэвсгэрт ашигт малтмалын ашиглалтын 69 аж ахуйн нэгжийн 8879 га, хайгуулын 21 аж ахуйн нэгжийн 3572,2 га талбай эзэмшигчдийн судалгааг шинэчлэн гаргалаа.  | 100% |
| 5 | Тусгай зөвшөөрөл эзэмшигчдийн байгаль орчинд нөлөөлөх байдлын үнэлгээ, байгаль орчныг хамгаалах төлөвлөгөө, тайлан зардлын 50 хувийг тусгай дансанд төвлөрүүлсэн байдал, түүний зарцуулалтын байдалд холбогдох газартай хамтран хяналт тавьж ажиллах. | IV улиралд |  Улсын хэмжээнд зохион байгуулагдаж буй “Нөхөн сэргээлт-2024” арга хэмжээний хүрээнд аймгийн хэмжээнд холбогдох төрийн байгууллагууд ажлын хэсэг байгуулан төлөвлөгөө гарган ажиллаа.  Орон нутгийн төсвийн 24,8 сая.төгрөгийн хөрөнгө оруулалтаар Шарын гол сумын Цагаан хөтөл гэх газарт “Эко майнинг ассессмент” ХХК-ийн 3 га талбайд биологийн нөхөн сэргээлтийг хийж гүйцэтгэсэн ажлыг хүлээн авсан. Тус ААНэгж нь 3 га газрыг хөрсжүүлэн, хашаажуулж 3000 ширхэг бургас тарьсан 2022 онд аймгийн хэмжээнд уул уурхайн чиглэлээр үйл ажиллагаа явуулдаг 8, бичил уурхайн нөхөрлөл 4, түгээмэл тархац болон шохойн чулуу чиглэлээр 5, төмрийн хүдрийн-1, нийт 18 ААНэгж, нөхөрлөл үйл ажиллагаа явуулж нийт 112,5 га газарт техникийн болон биологийн нөхөн сэргээлт хийгдсэн. Үүнээс /техникийн 72 га, биологийн 14,7 га, дүйцүүлэн хамгааллаар 25,8 га/  | 70% |
| 6 | Байгаль орчинд нөлөөлөх байдлын үнэлгээ, байгаль орчныг хамгаалах төлөвлөгөө, тэдгээрт оруулсан өөрчлөлт, байгаль орчны менежментийн төлөвлөгөөний биелэлтийн тайланг гаргуулах. | 12 сард |  БОАЖСайдын 2019 оны А/618 дугаар тушаалын дагуу Байгалийн нөөц, баялгийн ашиглалт, нөхөн сэргээлтэнд технологийн хяналт тавих, байгаль орчинд үзүүлж буй сөрөг нөлөөллийг тодорхойлох, үнэлгээ дүгнэлт гаргах ажлын хэсэг 2022 онд уул уурхай ашиглалтын үйл ажиллагаа явуулж буй нийт 13 ААНБ-ын 2022 оны байгаль орчныг хамгаалах төлөвлөгөөний биелэлтэнд явцын хяналт тавьж ажилласан.  | 100% |
| 7 | Ашигт малтмалын тухай хуулийн 42 дугаар зүйл, Засгийн газрын 2016 оны 179 дүгээр тогтоолын хэрэгжилтийг ханган [www.iltodgeree.mn](http://www.iltodgeree.mn) сайтад шинээр байгуулсан гэрээг байршуулах. | Жилдээ |  Засгийн Газрын 2016 оны 179 тогтоол, Ашигт малтмалын тухай хуулийн 42.1 дэхь заалтын дагуу уул уурхайн чиглэлээр үйл ажиллагаа явуулж буй 4 аж ахуйн нэгжтэй нийгмийн хариуцлагын хүрээнд хамтран ажиллахаар байгуулсан гэрээг Эрдэс баялгийн гэрээний мэдээллийн /www.iltodgeree.mn/ цахим санд байршуулж гэрээний ил тод байдлыг хангуулж ажилласан.  | 100% |
| 8 | Монгол Улсын Ерөнхийлөгчийн саначилгаар хэрэгжүүлж буй “Тэрбум мод” үндэсний хөдөлгөөний хүрээнд уул уурхай, хүнд үйлдвэр, газрын тосны салбарт тухайн орон нутагт үйл ажиллагаа явуулж буй аж ахуйн нэгжийн мод тарих үйл ажиллагаанд дэмжлэг үзүүлж хамтран ажиллах.  |  II, III улиралд |  “Тэрбум мод” үндэсний хөдөлгөөний хүрээнд уул уурхай, хүнд үйлдвэрийн салбарын 9 аж ахуйн нэгж 14610 ширхэг мод тарьж 421 албан хаагч ажиллаж нийт 140,8 сая.төгрөг зарцуулсан. Монрок ХХК, Очир ундраа ХХК, Манлай геологи хайгуул ХХК-нууд хамтран Хонгор сумын Зулзагын голын амралтын бүсэд 4.8 га газар хашаажуулан 300 ш нарс мод тарихад 30,0 сая. төгрөгийг, Дархан Дулааны Цахилгаан станц ТӨХК нь Дархан сумын нутагт Хараа голын эрэг дагуу 10 га газрыг хашаажуулан 16000 ширхэг мод тарьж 73,0 сая.төгрөгийг, Монрок ХХК нь Хонгор сумын Хараа голын эрэг дагуу 4.7 га хашаажуулахад 8,0 сая төгрөгийг, сумын цэцэрлэгт хүрээлэнд тарьсан 8523 ширхэг модыг тарихад 18,0 сая төгрөгийг тус тус зарцуулсан байна. Нийт уул уурхай, хүнд үйлдвэрийн салбарын 13 ААНэгж 39433 ширхэг мод тарихад 269,8 сая төгрөг зарцуулсан байна.  | 100% |
| 9 | Олборлох үйлдвэрлэлийн ил тод байдлын санаачилгыг хэрэгжүүлэх ажлын хүрээнд орон нутгийн Дэд зөвлөлийн чадавхыг бэхжүүлэх зорилгоор түүний үйл ажиллагаанд дэмжлэг үзүүлэх. |  Жилдээ |  Улсын төсвийн 1,0 сая.төгрөгийн хөрөнгө оруулалтаар Шарын гол суманд “Уул уурхайн нөхөн сэргээлт, аюулгүй ажиллагаа” сэдэвт сургалтыг зохион байгуулж, нийт 6 аж ахуйн нэгж, 6 бичил уурхайн 29 төлөөллийг хамруулсан.   | 100% |
|  ***2. Иргэдэд ил тод мэдээлэх, олон талын оролцоотой хэлэлцүүлэг зохион байгуулах ажлын хүрээнд*** |  |
| 10 | ОҮИТБС-ын аймгийн дэд зөвлөлийн хурлыг зохион байгуулах, уул уурхайн холбогдох сургалт зөвлөгөөнд дэд зөвлөлийн гишүүдийг оролцуулах. | Тухайн бүр |  2022 оны дэд зөвлөлийн төлөвлөгөөний дагуу 3 чиглэлийн 12 ажлын хүрээнд ажлын хэрэгжилттэй танилцан, зарим тулгамдсан асуудлуудын талаар ярилцан, холбогдох шийдвэрүүдийг гаргасан.  Олборлох үйлдвэрлэлийн үйл ажиллагааны талаар онлайн орчинд видео шторк 5, постер 18, сэрэмжлүүлэх самбар, хулдаасан хэвлэл 4, гарын авлага, зурагт хуудас 390, 3 удаагийн аймгийн хэлэлцүүлэг, 2 удаагийн онлайн хуралд нийт 5 удаагийн мэдээлэлийг хийж тус тус иргэд, олон нийтэд хүргэсэн.  Орон нутгийн телевизээр 2 удаагийн нэвтрүүлгийг 6 ба 4 удаагийн давтамжтайгаар мэдээлж олон нийтэд үнэн зөв мэдээллийг хүргэсэн.  | 100% |
| 11 | Тусгай зөвшөөрөл эзэмшигч нартай байгуулах хамтран ажиллах гэрээг үнэлэх, санал гаргах хамтын ажиллагааны хороо байгуулах. | II,III улирал |  Аймгийн Иргэдийн Төлөөлөгчдийн хурлын 2022 оны 12 дугаар сарын 02-ны өдрийн хуралдаанаар ашигт малтмалын тусгай зөвшөөрөл эзэмшигч “Дарханы төмөрлөгийн үйлдвэр” ТӨХК-ийн “Монгол ган цогцолбор 1” төслийг хэрэгжүүлэхэд шаардлагатай 4 нэгж талбар бүхий 77,7 га газрыг Улсын тусгай хэрэгцээнд авах саналыг 100 хувь дэмжиж Газар зохион байгуулалт, геодези зураг зүйн газарт хүргүүлсэн.  | 100% |
|  ***3. Хамтын ажиллагаа, түншлэлийг хөгжүүлэх, чадавхийг бэхжүүлэх ажлын хүрээнд*** |  |
| 12 | Төр, хувийн хэвшил, иргэний нийгмийн харилцан ойлголцол, хамтын ажиллагааг бэхжүүлэх зорилгоор сумдын дэд зөвлөлийг чадавхжуулах сургалт зохион байгуулах. /Шарын гол, Хонгор, Орхон сумд/ | II, III улирал |  “Олборлох үйлдвэрлэлийн ил тод байдлын санаачлагын ажлын алба”-наас зохион байгуулсан онлайн хуралд 2 удаагийн мэдээллийг хийж, 24 хүний бүрэлдэхүүнтэй оролцсон.  Улсын төсвийн 1,0 сая.төгрөгийн хөрөнгө оруулалтаар Шарын гол суманд “Уул уурхайн нөхөн сэргээлт, аюулгүй ажиллагаа” сэдэвт сургалтыг зохион байгуулж, нийт 6 аж ахуйн нэгж, 6 бичил уурхайн 29 төлөөллийг хамруулсан. Монгол улсын Засгийн газраас хэрэгжүүлж буй шинэ сэргэлтийн бодлогын хүрээнд манай аймагт 2022 оны 4 дүгээр сарын 27-ны өдөр “Эрдэс баялгийн салбарын хууль тогтоомжийн хэрэгжилт, тулгамдаж буй асуудал, шийдэл”-хэлэлцүүлгийг Ашигт малтмал, газрын тосны газартай хамтран зохион байгуулж, уул уурхайн чиглэлийн үйл ажиллагаа аж ахуйн нэгж, нөхөрлөлийн нийт 30 гаруй төлөөлөл оролцлоо.  Энэхүү хэлэлцүүлгээр эрдэс баялгийн салбарын бодлого, хууль тогтоомжийн хэрэгжилтийг хангах, ил тод, хариуцлагатай уул уурхайг төлөвшүүлэхэд тулгарч буй асуудлыг шийдвэрлэхэд төрийн байгууллага, орон нутаг, аж ахуй нэгжүүдийн хамтын ажиллагааг идэвхжүүлэх, нэгдсэн ойлголцолд хүрэхийг чиглэл болгосон. “Эрдэс баялгийн гэрээний мэдээллийн эрхлэх үйл ажиллагааны журам” тухай сургалтанд сумдын дэд зөвлөлийн гишүүд, холбогдох мэргэжилтэнгүүдийг хамруулсан  |  |

 ХЭРЭГЖИЛТ ХЯНАСАН

 ХӨГЖЛИЙН БОДЛОГО ТӨЛӨВЛӨЛТ, ХӨРӨНГӨ ОРУУЛАЛТЫН

 ХЭЛТСИЙН ДАРГА П.БАТСҮХ

 ХЭРЭГЖИЛТ ГАРГАСАН

 ХӨГЖЛИЙН БОДЛОГО ТӨЛӨВЛӨЛТ, ХӨРӨНГӨ ОРУУЛАЛТЫН

 ХЭЛТСИЙН МЭРГЭЖИЛТЭН Г.ОТГОНЧИМЭД